Nr. C 203/8 De Europæiske Fællesskabers Tidende 12.8.86 
II 
(Forberedende retsakter) 
KOMMISSIONEN 
Forslag til Rådets beslutning om indførelse af en finansiel fællesskabsforanstaltning til udryd­
delse af afrikansk svinepest i Portugal 
KOM(86) 392 endelig udg. 
(Forelagt Rådet af Kommissionen den 28. juli 1986) 
(86/C 203/06) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og so­
ciale Udvalg, og 
ud fra følgende betragtninger: 
Afrikansk svinepest har hærget i Portugal i mange år; 
Fællesskabet har for at sikre sig mod eventuel udbredelse 
af sygdommen til sit område allerede.ydet finansiel støtte 
for en periode på fem år ved Rådets afgørelse 
80/877/EØF af 15. september 1980 om finansiel støtte 
fra Fællesskabet med henblik på udryddelse af afrikansk 
svinepest i Portugal ('); 
i henhold til akten vedrørende Spaniens og Portugals til­
trædelse påhviler det Den portugisiske Republik som 
specifik opgave at videreføre og intensivere bekæmpelsen 
af afrikansk svinepest; 
den allerede påbegyndte indsats har gjort det muligt at 
stabilisere sygdommens virkninger, men de iværksatte 
foranstaltninger må opretholdes og forstærkes for at 
gøre det muligt at udrydde afrikansk svinepest på hele 
det portugisiske område og dermed bidrage til tilveje­
bringelse af det interne marked; 
de portugisiske myndigheder har anmodet Fællesskabet 
om et bidrag til udgifterne i forbindelse med viderefø­
relse og forstærkelse af det udryddelsesprogram, der blev 
iværksæt i 1981; 
(') EFT nr. L 250 af 23. 9. 1980, s. 12. for at gøre det muligt at drage fordel af de opnåede re­
sultater bør denne anmodning besvares positivt med hen­
blik på opretholdelse og forstærkelse af den allerede 
iværksatte systematiske indsats; 
den forstærkede udryddelsesplan skal omfatte foranstalt­
ninger, som sikrer, at den iværksatte foranstaltning bliver 
effektiv; disse foranstaltninger skal kunne fastsættes og 
tilpasses til udviklingen i situationen ved hjælp af en 
fremgangsmåde, der indebærer et snævert samarbejde 
med medlemsstaterne og Kommissionen; 
det er nødvendigt at sikre, at medlemsstaterne regelmæs­
sigt informeres om forløbet af den samlede iværksatte 
foranstaltning — 
VEDTAGET FØLGENDE BESLUTNING: 
Artikel 1 
Portugal udarbejder en forstærket plan vedrørende 
udryddelse af afrikansk svinepest og omstrukturering af 
svinebesætningerne med henblik på sundhedsbeskyttelse 
af disse. 
Artikel 2 
Den i artikel 1 omhandlede plan skal omfatte: 
1. Foranstaltninger til udryddelse af udbrud af afrikansk 
svinepest, herunder: 
a) øjeblikkelig nedslagning og destruktion af alle svin 
på de bedrifter, hvor der konstateres et tilfælde af 
afrikansk svinepest, og på de bedrifter, der på 
grundlag af en epizootiologisk undersøgelse kan 
betragtes som smittede; nedslagningen og destruk­
tionen skal ske på en sådan måde, at enhver risiko 
for udbredelse af viruset undgås; 
b) rensning, desinfektion samt insekt- og rotteudryd­
delse på bedrifterne, efter at svinene er destrueret; 
c) ydelse af en øjeblikket og tilstrækkelig godtgørelse 
til de ejere, hvis svin er blevet slået ned i overens­
stemmelse med litra a), 
12.8.86 De Europæiske Fællesskabers Tidende Nr. C 203/9 
d) overholdelse af en desinfektionsperiode inden ind­
sættelse af en ny besætning; varigheden af denne 
desinfektionsperiode skal regnes fra tidspunktet for 
aflivningen og indtil foranstaltningerne som anført 
under b) er gennemført og omfatte mindst én må­
ned for besætninger i lukkede opstaldningslokaler 
og mindst tre måneder for andre besætninger; 
e) gradvis indsættelse af ny besætning på bedrifterne 
ved forudgående indsættelse af kontrolsvin, hos 
hvilke der før indsættelsen og én måned efter 
denne foretages kontrol af, at der ikke findes anti­
stoffer mod afrikansk svinepest; 
f) opretholdelse af serologisk kontrol af besætnin­
gerne indtil indsættelsen af den nye besætning er 
helt afsluttet. 
2. Foranstaltninger til kontrol af svinebesætningerne og 
oprettelse af besætninger, hvor der ikke forekommer 
afrikansk svinepest, herunder: 
a) serologisk kontrol ved hjælp af stikprøver, som er 
repræsentative for alle svinebesætninger i hvert 
produktionsområde. 
Følgende regler gælder dog for nedennævnte sær­
tilfælde : 
— for avlsbesætninger, opformeringsbesætninger 
eller blandede lukkede besætninger skal der 
foretages en serologisk undersøgelse af alle 
avissøer og søer bestemt til avl, 
— for blandede besætninger, der modtager svin 
udefra, skal der foretages en serologisk under­
søgelse af alle bedriftens svin, såfremt der ikke 
findes nogen tydelig adskillelse mellem avissek­
toren og opfedningssektoren; 
b) den systematiske serologiske undersøgelse i alle 
besætninger, hvor resultatet af den i litra a) om­
handlede serologiske kontrol har været positivt for 
et eller flere dyr og gennemførelsen af denne un­
dersøgelse indtil alle positive dyr er elimineret; 
c) en epizootiologisk undersøgelse for at fastslå, i 
hvilke af de besætninger, hvorfra svinene kommer, 
der forekommer positive serologiske reaktioner, og 
systematisk serologisk undersøgelse i disse besæt­
ninger; 
d) fjernelse ved nedslagning og destruktion af alle 
dyr, der udviser en positiv serologisk reaktion som 
følge af de i litra a), b) og c) omhandlede foran­
staltninger; 
e) ydelse af en øjeblikkelig og tilstrækkelig godtgø­
relse til de ejere, hvis svin er blevet slået ned og 
destrueret i overensstemmelse med litra d); 
f) sundhedsbeskyttelse af de besætninger, hvor alle 
svin udviser en negativ serologisk reaktion; denne 
beskyttelse skal navnlig omfatte: — anvendelse af sundhedsmæssige foranstaltnin­
ger for alle personer, der begiver sig ind i be­
sætningen, 
— foranstaltninger til desinfektion af alle køre­
tøjer, der agter at begive sig ind på bedriften, 
— opførelse af forrum til levering af foder og di­
verse leverancer, 
— opførelse af forrum til udtagning af svinene; 
g) iværksættelse af sundhedsmæssige foranstaltninger 
for alle dyr, der føres ind på bedriften med henblik 
på avl eller opfedning; disse foranstaltninger skal 
navnlig omfatte: 
— krav om at dyrene kommer fra en bedrift, der 
frembyder samme sikkerhed, 
— serologisk undersøgelse af alle avlssvin, 
— overvågning af avlssvin, før de indgår i produk-
tionscyklen; 
h) udarbejdelse af kriterier med henblik på anerken­
delse af bedrifter som sygdomsfrie med hensyn til 
afrikansk svinepest; kriterierne skal mindst omfatte 
følgende: 
— fravær af kliniske sygdomssymptomer på be­
driften i mindst ét år, 
— fravær af kliniske sygdomssymptomer i en zone 
på 2 km rundt om bedriften i mindst ét år, 
— gennemførelse af de i litra a), b) og c) omhand­
lede serologiske undersøgelser; 
i) mærkning på let genkendelig måde af alle svin, der 
er anerkendt som sygdomsfrie med hensyn til afri­
kansk svinepest. 
3. Foranstaltninger med det formål at oprette zoner, der 
er sygdomsfrie med hensyn til afrikansk svinepest, 
herunder: 
a) indførelse af et identificeringssystem for alle svin 
på den pågældende stats område, således at det til 
enhver til bliver muligt at finde tilbage til den zone 
og den bedrift, hvorfra et givet svin kommer; 
b) registrering af alle bedrifter med svin med angi­
velse af produktionstype, status med hensyn til den 
afrikanske svinepest og besætning; 
c) kontrol af bedrifternes besætninger gennem opret­
telse af et register eller kartotek med oplysning 
om, hvilke svin der indføres til bedriften og deres 
oprindelse, hvilke svin der fjernes fra bedriften og 
deres bestemmelse samt dødeligheden og årsagerne 
hertil; 
Nr. C 203/10 De Europæiske Fællesskabers Tidende 12.8.86 
d) kontrol med flytningerne af svin inden for en zone 
eller mellem zoner, uanset oprindelse og bestem­
melse, ved oprettelse af ansvarlige regionale orga­
ner; 
e) forbud i alle tilfælde mod indførsel af levende svin, 
som kommer fra en zone, der ikke har samme 
sundhedsmæssige status; 
fremme af regionale sammenslutninger af svinebru­
gere med henblik på bekæmpelse af afrikansk svi­
nepest, således at der skabes mulighed for et mere 
effektivt samarbejde med de faglige og administra­
tive myndigheder, samt frivillig kontrol med an­
vendelsen af planen; 
g) serologisk stikprøvekontrol af svinene på slagte­
tidspunktet; 
h) serologisk stikprøvekontrol af vilde dyr af svinefa­
milien, som slagtes. 
Foranstaltninger til omstrukturering af svinebesætnin­
ger med henblik på at sikre bedre sundhedsbeskyttelse 
og undgå risiko for spredning af sygdommen, herun­
der: 
a) indretning af de eksisterende anlæg til opstaldning 
af svin for at sikre en effektiv sundhedsbeskyttelse; 
denne indretning skal omfatte: 
— beskyttelsessystemer i forbindelse med køre­
tøjers og personers adgang, forrum beregnet til 
levering af foder og diverse leverancer, 
— forrum til tilførsel eller udtagning af levende 
svin; 
b) tilskyndelse til at erstatte traditionelt opdræt med 
opdræt i lukkede besætninger med en tydelig og 
effektiv adskillelse mellem avissektoren og opfed-
ningssektoren; 
c) for bedrifter med opfedning, indførelse af leve-
ringsveje for smågrise, hvorved det bliver obligato­
risk at transportere dyrene direkte fra de aner­
kendte opformeringsbedrifter til opfedningsbedrif-
ten; 
d) for bedrifter, hvor der fortsat benyttes græsgange i 
visse zoner, hvor denne metode ikke kan opgives: 
— anlæggelse af lukkede og beskyttede opstald-
ningslokaler til avlsdyrene og deres smågrise, 
— anlæggelse af lukkede og beskyttede folde til 
søer og smågrise beregnet til opfedning, indtil 
disse går på græsning, — forbud mod, at fedesvin vender tilbage til avls-
bedriften fra græsning, 
— krav om, at svin, hvis opfedning er afsluttet, 
transporteres direkte til slagteriet, 
— serologisk undersøgelse før udsætning på græs 
og slagtning af alle svin, der er opfedet ved 
græsning, 
— såfremt resultatet af den serologiske undersø­
gelse er positivt, beslaglæggelse og destruktion 
af de pågældende slagtekroppe samt forbud 
mod anvendelse til opfedning af svin af den 
græsgang, hvorfra dyrene kommer, 
— serologisk undersøgelse af alle vilde dyr af svi­
nefamilien, der slagtes i det pågældende om­
råde. 
5. Nationale og regionale beskyttelsesforanstaltninger, 
herunder: 
a) kontrol med og destruktion af alt affald fra inter­
nationale transportmidler; 
b) kontrol med alt køkkenaffald fra svinekødsforbru-
gende køkkener og industrier; 
c) forbud mod anvendelse til svinefoder af køkkenaf­
fald fra svinekødsforbrugende køkkener og indu­
strier; de kompetente myndigheder kan dog auto­
risere anvendelsen af affald til fodring i besætnin­
ger, der har fået særlig tilladelse hertil, og som kun 
huser svin til fedning, samt på betingelse af, at 
dette affald er indsamlet og behandlet i særlige 
virksomheder under officiel kontrol; 
d) forpligtelse til at slagte svin på slagterier, der står 
under en embedsdyrlæges kontrol. 
Artikel 3 
Når Kommissionen har gennemgået den plan, de portu­
gisiske myndigheder har forelagt, og fastlagt eventuelle 
ændringer, som skal foretages, træffer den i henhold til 
fremgangsmåden i artikel 9 beslutning om godkendelse. 
EUGFL-komiteen rådspørges om de økonomiske aspek­
ter og Den stående Landbrugsstrukturkomité om de 
strukturelle aspekter. 
Artikel 4 
Fællesskabet yder økonomisk støtte til den i denne be­
slutning fastsatte foranstaltning. 
Artikel 5 
1. Varigheden af Fællesskabets økonomiske deltagelse 
er fem år regnet fra den dato, der fastsættes af Kommis­
sionen i afgørelsen om godkendelse af den i artikel 1 
omhandlede plan. 
12.8.86 De Europæiske Fællesskabers Tidende Nr. C 203/11 
2. Den støtte, der skal afholdes over Fællesskabets 
budget (kapitlet vedrørende udgifter på landbrugsområ­
det), anslås til 10 mio ECU for den i stk. 1 omhandlede 
foranstaltnings varighed. 
Artikel 6 
1. Forudsat at samtlige fastsatte foranstaltninger an­
vendes, og at de er i overensstemmelse med den plan, 
Kommissionen har godkendt i henhold til artikel 3, ydes 
der økonomisk støtte fra Fællesskabet inden for de i arti­
kel 5 fastsatte grænser til udgifter, som afholdes af Por­
tugal 
— i henhold til artikel 2, nr. 1, litra a), b), c), e), f), 
nr. 2, litra a), b), c), d), e), nr. 3, litra d), f), g), h), 
og nr. 4 litra d), de tre sidste led, 
— i henhold til artikel 2, nr. 3, litra c) og nr. 4, litra a), 
b), c), og litra d), de to første led. 
2. Kommissionen refunderer 50 % af de i stk. 1, før­
ste led, omhandlede udgifter og 30 % af de i stk. 1, an­
det led, omhandlede udgifter. 
3. Gennemførelsesbestemmelserne til denne artikel 
fastsættes i fornødent omfang efter fremgangsmåden i 
artikel 13 i forordning (EØF) nr. 729/70 ('). 
Artikel 7 
1. Anmodningerne om udbetaling skal omfatte udgif­
ter, der er afholdt af Portugal i løbet af kalenderåret, og 
de indgives til Kommissionen inden den 1. juli det føl­
gende år. 
2. Artikel 7, stk. 1, i forordning (EØF) nr. 729/70 an­
vendes for Kommissionens beslutninger vedrørende EF-
finansiering af denne foranstaltning. 
3. Gennemførelsesbestemmelserne til denne artikel 
fastsættes efter fremgangsmåden i artikel 13 i forordning 
(EØF) nr. 729/70. 
Artikel 8 
Forordning (EØF) nr. 129/78 (2) og artikel 8 og 9 i for­
ordning (EØF) nr. 729/70 anvendes tilsvarende. Artikel 9 
1. Når der henvises til fremgangsmåden i denne arti­
kel, indbringes sagen for Den stående Veterinærkomité, 
nedsat ved afgørelse 68/361/EØF (3), i det følgende be­
nævnt »komiteen«, af komiteens formand, enten på eget 
initiativ eller efter anmodning fra en medlemsstat. 
2. I komiteen tildeles medlemsstaternes stemmer vægt 
i overensstemmelse med traktatens artikel 148, stk. 2. 
Formanden deltager ikke i afstemningen. 
3. Kommissionens repræsentant forelægger et udkast 
til de foranstaltninger, der skal træffes. Komiteen afgiver 
udtalelse om disse foranstaltninger inden for en frist, 
som formanden kan fastsætte alt efter, hvor meget de fo­
relagte spørgsmål haster. Udtalelsen afgives med et kvali­
ficeret flertal på 54 stemmer. 
4. Kommissionen vedtager foranstaltningerne og 
iværksætter dem straks, hvis de er i overensstemmelse 
med komiteens udtalelse. Hvis de ikke er i overensstem­
melse med komiteens udtalelse, eller såfremt der ikke er 
afgivet udtalelse, forelægger Kommissionen straks Rådet 
et forslag til de foranstaltninger, som skal træffes. Rådet 
vedtager foranstaltningerne med kvalificeret flertal. 
Hvis Rådet ikke inden tre måneder efter forslagets fore­
læggelse har vedtaget foranstaltninger, vedtager Kom­
missionen de foreslåede foranstaltninger og iværksætter 
dem omgående. 
Artikel 10 
1. Kommissionen følger den afrikanske svinepests ud­
vikling i Portugal og udryddelsesplanens gennemførelse. 
Den underretter regelmæssigt og mindst én gang årligt 
medlemsstaterne inden for komiteen om denne udvikling 
på baggrund af oplysningerne fra de portugisiske myn­
digheder, som indsender en detaljeret rapport til Kom­
missionen i forbindelse med indgivelsen af anmodninger 
om betaling, og eventuelt på baggrund af rapporter fra 
de af Kommissionen udpegede sagkyndige, som på Fæl­
lesskabets vegne er udsendt til de pågældende steder. 
2. Hvis det bliver nødvendigt at ændre udryddelses-
planen under gennemførelsen, træffes der en ny afgø­
relse om godkendelse efter fremgangsmåden i artikel 9. 
Artikel 11 
Denne beslutning er rettet til Den portugisiske Republik. 
O EFT nr. L 94 af 28. 4. 1970, s. 13. 
O EFT nr. L 20 af 25. 1. 1978, s. 16. (3) EFT nr. L 255 af 18. 10. 1968, s. 23.